सिर्फ यही तथ्य कि आज ये लड़कियाँ अंतर्राष्ट्रीय ग्राहकों से फोन पर वार्तालाप करती हैं, उनकी समस्याओं का समाधान करती हैं और विदेशी ग्राहकों को संभाल पाती हैं, उस असर की कहानी कहता है, जो डेटाहल्ली (datahalli) के चलते निर्मित हुआ है। अपने आर्थिक विकास के लिए ग्रामीण लड़कियों को तैयार करने और उन्हें देश की विकास-मशीनरी के पुर्ज़े के रूप में ढालने में हम कामयाब हुए हैं और आज वे एक ऐसी सर्वमान्य शक्ति के रूप में उभर चुकी हैं, जिनके साथ ग्राहक व्यापार करने के लिए सदा तैयार रहते हैं।